VVK+pippi

= Pippi og Hakkebakkeskogen =

Igjennom møte med Pippi skal vi ha fokus på hennes god kvaliteter som for eksempel; nysgjerrighet, selvstendighet, kreativitet og lekenhet. Vi ønsker at barna skal oppleve mestring og glede i møte med barnehagen, hverdagen og sammen med andre. Vi skal ha med oss Pippi hele våren som et felles tema/prosjekt for hele barnehagen. Vi skal introdusere ulike fortellinger fra hennes liv igjennom teater som vi viser for hele barnehagen. På denne måten er vi sammen om felles opplevelser, får en grunnleggende felles forståelse for tema og får større muligheter for lek på tvers av alder, kjønn og avdelinger. Vi ønsker at alle barn skal føle et fellesskap og tilhørighet til gruppa og barnehagen, og erfaringen vår sier at en slik arbeidsmetode er en god måte å nå dette på. Sammen med barna skal vi LEKE, skape, undre, fantasere og lære!

__**Prosjektprosess uke for uke:**__

__**Uke 7:**__ Denne uken har vi hatt fellessamling på kjøkkenet hvor vi har blitt litt mer kjent med Pippi Langstrømpe. Hun skulle flytte inn i Villa Villekulla og vi fikk hilse på Annika, Tommy, lille Gubben og Hr. Nilson. Vi fikk også se Pippi lage pannekaker på sitt vis, med blant annet eggeskall. Det syns barna var morsomt! Vi har også introdusert "Pippis oppdrag" på avdelingen. Pippi legger oppdrag til barna oppi kofferten vår. Vi har danset som Pippi, kledd oss ut som Pippi, løftet Lille Gubban over hodet, øvd på å kle på oss selv og fått besøk av Pippi. Igjennom oppdragene ser vi mange barn som mestrer og viser glede ved det!



__**Uke 8:**__ Flere av barna viser stor interesse for Hakkebakkeskogen. De synger sanger, leker Klatremus og Mikkel Rev. Vi har sett at dette er et tema hele gruppa liker godt. Som et kryssprosjekt med Pippi valgte vi tenke: Hvorfor kan ikke Pippi kjenne Klatremus? Barna fikk derfor et brev fra Pippi som fortalte barna at hun gjerne ønsket å invitere Klatremus på besøk, fordi Klatremus var så glad i besøk. Men da måtte hun servere mat for små mus. Og det visste barna hva var, nemlig nøtter og kongler. Derfor måtte vi hjelpe Pippi å samle kongler og nøtter i skogen slik at Pippi kunne ordne fint i stand til Klatremus. Alle barna samles massevis av nøtter og kongler på tur. Kjempe ivrige etter å hjelpe! Vi fokuserer på mestring!
 * "Pippi møter Hakkebakkeskogen"**

__**Uke 9:**__ Denne uken har vi blant annet møtt Mikkel Rev og Bestemor skogmus. Mikkel Rev ville gjerne være med oss i gymsalen, det fikk han lov til. Han likte spesielt godt å slenge seg i tau og balansere på bom. Når vi kom tilbake fra gymsalen ville han slappe av litt i gangen, men plutselig ble han borte! Barna ble helt fra seg. Hvor er Mikkel rev? Har han blitt borte? Han har dratt til gården? Han har blitt fanget? Barna brukte lang tid på å lete etter Mikkel rev. Plutselig fikk barna se revespor på badet og massevis av bleier som lå utover gulvet. Barna lurte veldig på hva som hadde skjedd. Mikkel rev hadde i hvert fall hatt veldig dårlig tid! Sporene ledet ut av vinduet. Hvorfor har han hatt det så travelt? Barna har undret seg mye og hatt mange spørsmål knyttet til forsvinningen. Hva kan ha skjedd med Mikkel rev?
 * "Mikkel rev forsvinner"**

Dagen etter fikk barna besøk av Bestemor skogmus. Hun kunne fortelle at Mikkel rev hadde forsvunnet fra Hakkebakkeskogen også og at hun hadde funnet et stor bein på utsiden av revehiet. Hun var veldig bekymret for "rever er og blir rever". Hun mistenkte at reven hadde spist noen dyr i Hakkebakkeskogen, selv om avtalen var å spise grønnsaker, frukt og nøtter! Hun spurte barna om de kunne være såååå snille å følge godt med slik at vi kunne komme til bunns i dette mysteriet.





__**Uke 11:**__ Vi lager kjepphester og rir på hest akkurat som Pippi. Vi leker på Falkensten lekeplass. På veien dit leter vi etter Mikkel rev. Kanskje han har lagt igjen et spor?

__**Uke 14:**__ Vi finner en kurv med mat oppi! Hvem kan ha lagt den hos oss? Det er Mikkel rev! Han er ikke lenger fanget på gården til mannen og kona. Han klarte å rømme! Vi får beskjed om at Mikkel rev har vært på besøk på flere gårder og stabbur den siste tiden. Der har Mikkel rev luktet og smakt på masse spennende mat som ikke er slik mat Mikkel rev er vandt til. Han elsker nemlig kjøtt, pølser og spekemat! Men på disse gårdene er ikke slik mat. Mikkel rev sier at; //"maten er annerledes, men allikevel god og gjør han mett i magen".// På oppfordring fra Mikkel rev smaker vi på maten. Barna har smakt på smaker fra ulike verdensdeler og kulturer.